กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเกวียนหัก ตำบลซึ้งตำบลขลุงและตำบลวันยาว อำเภอขลุง จังหวัดจันทบุรีพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนแนวเขตควบคุมอาคารหมายความว่า พื้นที่บริเวณดังต่อไปนี้ทิศเหนือจดเขตป่าไม้ถาวรตามมติคณะรัฐมนตรี ป่าน้ำตกพลิ้ว เขาสระบาปและป่าสงวนแห่งชาติป่าน้ำตกพลิ้ว เขาสระบาป เส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๓ (ถนนสุขุมวิท) เส้นขนานระยะ ๑,๐๐๐เมตร กับศูนย์กลางทางหลวงแผ่นดินหมายเลข ๓๒๗๗และเส้นตรงที่เชื่อมระหว่างจุดที่อยู่บนถนนสาธารณะไม่ปรากฏชื่อตรงจุดที่ถนนกงษีไร่บรรจบกับถนนสาธารณะไม่ปรากฏชื่อ ฟากตะวันออกกับจุดที่อยู่บนทางหลวงแผ่นดินหมายเลข ๓๒๗๗ตรงจุดที่คลองซึ้งฝั่งเหนือตัดกับทางหลวงแผ่นดินหมายเลข ๓๒๗๗เลียบไปตามแนวคลองซึ้ง ฝั่งเหนือจนบรรจบกับทางหลวงแผ่นดินหมายเลข ๓ (ถนนสุขุมวิท)ฟากใต้ทิศตะวันออกจดเส้นตรงที่เชื่อมระหว่างจุดที่อยู่บนทางหลวงแผ่นดินหมายเลข ๓ (ถนนสุขุมวิท)ตรงจุดที่คลองซึ้ง ฝั่งเหนือ ตัดกับทางหลวงแผ่นดินหมายเลข ๓ (ถนนสุขุมวิท)ฟากใต้ กับจุดที่อยู่บนถนนสาธารณะไม่ปรากฏชื่อตรงจุดที่ถนนสาธารณะบรรจบกับถนน รพช. จบ.๒๐๗๑(บ้านซึ้งล่าง - บ้านวันยาวล่าง)ไปทางทิศตะวันออกเฉียงใต้ตามแนวถนนสาธารณะไม่ปรากฏชื่อ เป็นระยะ ๑,๐๐๐เมตรทิศใต้ จดเส้นขนานระยะ๑,๒๐๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)ไปทางทิศตะวันตกเฉียงเหนือบรรจบกับเส้นขนานระยะ ๑,๒๐๐เมตร กับศูนย์กลางถนนเทศบาล ๒ไปทางทิศตะวันตกเฉียงใต้บรรจบกับเขตป่าไม้ถาวรตามมติคณะรัฐมนตรี ป่าเลนปากน้ำเวฬุและป่าสงวนแห่งชาติ ป่าเลนปากน้ำเวฬุ ไปทางทิศตะวันตกเฉียงเหนือบรรจบกับเส้นขนานระยะ ๑,๕๐๐ เมตร กับศูนย์กลางถนนเทศบาล ๒บรรจบกับเส้นขนานระยะ ๑,๒๐๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)และไปทางทิศตะวันตกเฉียงเหนือตามแนวเส้นทางระยะ ๑,๒๐๐เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)ทิศตะวันตกจดเส้นตั้งฉากกับศูนย์กลางทางหลวงแผ่นดินหมายเลข ๓ (ถนนสุขุมวิท)ตรงจุดที่ห่างจากทางหลวงแผ่นดินหมายเลข ๓ (ถนนสุขุมวิท)บรรจบกับถนนสาธารณะไม่ปรากฏชื่อไปทางทิศตะวันตกเฉียงเหนือตามแนวทางหลวงแผ่นดินหมายเลข ๓ (ถนนสุขุมวิท)เป็นระยะ ๗๐๐ เมตร ไปทางทิศตะวันออกเฉียงเหนือจดเขตป่าไม้ถาวรตามมติคณะรัฐมนตรี ป่าน้ำตกพลิ้ว เขาสระบาป และป่าสงวนแห่งชาติป่าน้ำตกพลิ้ว เขาสระบาป ซึ่งเป็นจุดเริ่มต้นทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลเกวียนหักตำบลซึ้ง ตำบลขลุง และตำบลวันยาว อำเภอขลุง จังหวัดจันทบุรีภายในแนวเขตควบคุมอาคารตามแผนที่ท้ายกฎกระทรวงนี้เป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๒,๐๐๐ ตารางเมตรขึ้นไปข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเกวียนหัก ตำบลซึ้งตำบลขลุง และตำบลวันยาว อำเภอขลุง จังหวัดจันทบุรีพ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเกวียนหัก ตำบลซึ้ง ตำบลขลุง และตำบลวันยาว อำเภอขลุง จังหวัดจันทบุรี ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้สุภาพร/พิมพ์๑๕กุมภาพันธ์ ๒๕๔๘ศุภสรณ์/ธัญกมล/ตรวจ๒๒เมษายน ๒๕๔๘A+B[๑] รก.๒๕๔๗/พ๕๑ก/๖๗/๓ กันยายน ๒๕๔๗